另外，早前被控違反港版國安法，正喺大欖女懲教所還柙嘅前《蘋果日報》副社長陳沛敏亦被捕，涉及喺《立場新聞》發表煽動刊物。陳沛敏係《立場新聞》前總編輯鍾沛權嘅老婆，早喺2021年6月被香港國安處拘捕，涉嫌違反《國安法》第29條「串謀勾結外國或境外勢力危害國家安全罪」，之後被加控一項串謀刊印、發布、出售、分發或複製煽動刊物罪，意圖引起憎恨或藐視中央或特區政府等，案件押後至2022年2月24號再訊，陳沛敏還押喺大欖女懲教所。